- Бөтә халыҡ исәбен алыу 2021 йылдың 15 октябренән 14 ноябренә тиклем һанлы технологиялар ҡулланып үткәреләсәк. Район территорияһында барлығы 31 иҫәп алыусы һәм биш контролер эшләйәсәк. Зәңгәр төҫтәге экипировка: иҫәп алыу логотибы менән жилет, Бөтә Рәсәй халыҡ иҫәбен алыу- 2020 яҙыулы шарф, “Росстат” тип яҙылған портфеле буйынса иҫәп алыусыны таныуы еңел буласаҡ. Иҫәп алыусы үҙенең паспортын һәм таныҡлығын күрһәтергә тейеш. Үҙеңде һәм ғаилә ағзаларын яҙҙырыуҙың бер нисә ысулы бар. Иҫәп алыусыларҙы өйҙә көтөргә йәки Стерлибаш ауылы, К. Маркс урамы, 107а адресы буйынса урынлашҡан халыҡ иҫәбен алыу пунктына (Район мәҙәниәт йорто) килергә, шулай уҡ дәүләт хеҙмәттәре порталында һорауҙарға яуап бирергә мөмкин. Иҫәп алыуға ҡағылышлы барлыҡ һорауҙар менән районда ойошторолған колл-үҙәккә 8 (34739) 2-20-59 телефоны буйынса шылтырата алаһығыҙ, - тине Флүр Әмир улы. Алдағы халыҡ иҫәбен алыуҙың мөһимлеген билдәләп, Ф.Ә. Шаһисолтанов район халҡын сараға аңлы рәүештә һәм яуаплы ҡарарға, халыҡ иҫәбен алыу кампанияһында әүҙем ҡатнашырға һәм аныҡ мәғлүмәттәр бирергә, иҫәп алыусыларға беҙҙең район һәм тотош ил өсөн мөһим эште атҡарып сығырға ярҙам итергә саҡырҙы.